OpenLLM-France/wikimedia huggingface dataset:
# GNU/LINUX per usuaris/Presentació

Encara que ja fa més de vint anys que el programari lliure existeix, no ha estat ﬁns els últims temps en què s’ha perﬁlat com una alternativa vàlida per molts usuaris, empreses i, cada vegada més, institucions i governs. Actualment GNU/Linux és un dels sistemes operatius més ﬁables i eﬁcients que podem trobar. Encara que la seva naturalesa de programari lliure va crear, inicialment, algunes reticències per part d’usuaris i d’empreses, GNU/Linux ha demostrat estar com a mínim a la mateixa alçada de qualsevol altre sistema operatiu existent.
L’objectiu d’aquest curs és iniciar-nos en el món del GNU/Linux des de la vessant d’usuaris. Si bé el factor d’impacte en el món empresarial i de servidors ha estat sempre molt més elevat, en els darrers anys s’ha realitzat un gran esforç per introduir-lo a casa. Els nous entorns d’escriptori, les noves eines oﬁmàtiques i la gran quantitat de programari existent que evoluciona a un ritme vertiginós fan actualment del GNU/Linux un sistema operatiu ideal per qualsevol usuari. La gran capacitat d’elecció que ens proporciona, l’estabilitat i la ﬂexibilitat d’ús proporcionen un nou estil de treball del qual, de ben segur, ens en quedarà un bon regust.
Si bé aquest manual no pretén ser una referència imprescindible, s’exposaran les eines clau perquè l’usuari pugui introduir-se de forma amena en aquest món nou.
Per això s’ha triat una distribució de GNU/Linux disponible en un live-CD anomenada KNOPPIX. A partir d’aquesta distribució farem que l’usuari se senti còmode en el nou sistema a la vegada que pugui anar descobrint totes les possibilitats i facilitats que, des de la base, es proporcionen en un entorn GNU/Linux. Esperem que el curs sigui del vostre agrat i que us serveixi per obrir-vos les portes al món del programari lliure. Com més usuaris siguem, més i de millor qualitat tindrem el programari.
¡Benvinguts al GNU/Linux!
# GNU/LINUX per usuaris/Primers passos

* L’entorn de l’escriptori de KDE
* Personalització de l’entorn KDE
* Conﬁguracions de sistema
* Programari
# GNU/LINUX per usuaris/Primers passos/L’entorn de l’escriptori de KDE/Accedint a altres particions de disc

Si tenim més d’un sistema operatiu instal lat al nostre ordinador o bé disposem de diferents particions al disc dur per guardar-hi informació, podem accedir al contingut de les mateixes a partir de les icones que ens apareixen a l’escriptori. Fent clic sobre elles amb el botó dret del ratolí ens apareix un menú desplegable que ens permet muntar-les per lectura/escriptura, ja que per defecte el muntatge només és de lectura.
Un cop muntada la partició desitjada, tractarem el seu contingut com si fos qualsevol altre directori del sistema. Igualment, altres dispositius d’emmagatzematge com poden ser el CD, DVD, targetes de memòria, etc. també es tracten de la mateixa manera: muntant-los i accedint-hi com una carpeta més del sistema de ﬁtxers. Aquesta és una característica dels sistemes GNU/Linux i UNIX molt útil i funcional.
# GNU/LINUX per usuaris/Iptables

Iptables és un sistema de tallafocs vinculat al kernel de linux que ens permet configurar les regles de filtratge de paquets. Un firewall d'iptables no és com un servidor que el parem i l'engeguem sinó el que es fa és aplicar regles, per aplicar aquestes regles utilitzem la comanda iptables amb el que podem afegir, esborrar o modificar regles. Així doncs per configurar-lo només caldrà crear un Intèrpret d'ordres que executi una sèrie de comandes.
El funcionament de l'iptables és simple se li especifiquen unes regles amb unes determinades característiques que ha de complir un paquet, per cada regla s'especifica una acció o target. Les regles tenen un ordre i quan es rep o s'envia un paquet aquestes es recorren en ordre fins que les condicions d'una d'aquestes regles es compleixi en el paquet i la regla s'activa realitzant sobre el paquet l'acció que s'havia especificat.
Aquestes accions es reflecteixen en el que es denominen targets, que indica el que cal fer amb el paquet. Alguns dels targets més utilitzats són:
* ACCEPT: Es deixa passar el paquet.
* DROP: S'ignora el paquet com si l'ordinador estigués apagat.
* REJECT: Ens permet triar de quina manera ha de ser rebutjat el paquet. Alguns possibles valors de REJECT per un paquet ICMP podrien ser icmp-net-unreachable, icmp-host-unreachable, icmp-port-unreachable, icmp-proto-unreachable, icmp-net-prohibited, icmp-host-prohibited.
Però també hi ha altres targets que permeten funcionalitats afegides com són LOG, MIRROR...
Iptables té tres tipus de taules per emmagatzemar les regles:
* FILTER: És la taula per defecte pels paquets que es refereixen a la nostra màquina, amb tres tipus de regles.
** INPUT: S'apliquen als paquets que tenen com a destí la nostra màquina.
** OUTPUT: S'apliquen als paquets generats en el nostre sistema i que són enviats a l'exterior
** FORWARD: S'apliquen a paquets destinats a altres màquines que han de travessar la nostra.
* MANGLE: Regles que serveixen per modificar els paquets que travessen el kernel. Té cinc tipus de regles.
** INPUT
** OUTPUT
** FORWARD
** PREROUTING
** POSTROUTING
* NAT: Serveix per fer redireccions (un tipus de packet mangling) de paquets entre ports i Ip's d'origen i destí amb tres tipus de regles.
** PREROUTING: S'apliquen als paquets tan bon punt arriben al tallafocs.
** POSTROUNTING: S'apliquen als paquets quan estan a punt de sortir del tallafocs.
** OUTPUT: S'apliquen als paquets generats en el nostre sistema i que són redirigits a l'exterior.

## Referències

* ↑ «Firewall en sistemas Linux con iptables» (en castellà). We live security. [Consulta: 16 gener 2016].
* ↑ «Uso de Iptables» (en castellà). Netfilter. [Consulta: 16 gener 2016].
# GNU/LINUX per usuaris/Primers passos/L’entorn de l’escriptori de KDE

* Introducció
* Zones de l’entorn
* Les ﬁnestres
* Navegant per l’escriptori
* Accedint a altres particions de disc
# Llibre de cuina/Receptes/Croquetes de carn
### Ingredients

* 150 grs. de carn d'anyell (ja cuita o rostida).
* 4 cullerades grosses plenes de farina.
* 50 grs. de mantega.
* 1 litre de llet.
* 4 ous crus.
* 100 grs. de pa ratllat.
* Julivert fresc picat.
* 1/2 litre d'oli.
* Sal.

### Preparació

Picarem la carn damunt la fusta. En una paella al foc, amb la mantega, sofregirem la picada de carn, hi tirarem la farina i la llet (calenta) remenant-ho bé perquè no s'enganxi, hi posarem sal (i més llet si veiem que convé). La pasta quedarà en el seu punt just i consistent per a les croquetes. Apartat del foc hi incorporarem julivert trinxat i un dels ous batut. Deixarem refredar la pasta en una plàtera i farem les croquetes que arrebossarem amb el restant dels ous batuts i el pa ratllat, fregint-les en oli abundant ben calent i servint-les acabades de fer. Recomanem que el pa ratllat no estigui massa torrat per evitar que les croquetes surtin negres o massa fosques.
# Llibre de cuina/Receptes/Croquetes de conill
### Ingredients

* 4 trossos de conill, fregits o rostits.
* 150 grs. de carn de vedella ja fregida, guisada o rostida.
* 50 grs. de cansalada viada tallada a daus.
* 4 cullerades grosses plenes de farina.
* 2 llesques de pa (80 grs. del dia abans amb molta molla).
* 5 ous crus.
* 100 grs. de pa ratllat.
* 150 grs. de llard.
* Sal.
* Pebre blanc en pols.
* 1 tassa d'esmorzar plena de brou de carn.

### Preparació

Picarem la carn del conill junt amb la carn de vedella, i la unirem a la cansalada tallada a daus. Adobarem la barreja amb pebre i sal i li afegirem la farina i la molla de pa remullada amb el brou. Ho picarem tot al morter, fins a fer-ne una pasta, hi barrejarem un dels ous batuts, treballant la composició i dividint-la en parts iguals i petites. Passarem cada una de les porcions pel pa ratllat i després pels ous batuts, tornant a empanar-les i les fregirem en el llard posat a la paella. Quan ja agafin color traurem les croquetes de la paella, les escorrarem bé i les servirem calentes.
# Llibre de cuina/Receptes/Croquetes de pollastre
## Ingredients

* Pit de pollastre rostit
* 1 tros de llangonissa cuita o llom
* Fetge cuit de pollastre o conill
* Foie gras o paté
* 1 grapat de pinyons
* 1 o 2 formatgets (Caserio, Kiri o similars)
* Mantega
* 1 ceba
* 3 o 4 cullerades de farina
* Llet
* Sal
* Nou moscada
* 1 ou

## Preparació

Passem tota la carn amb el foie gras i els formatgets per la picadora. La ceba ratllada ben fina la sofregim amb la mantega, i quan té color li afegim la farina, remenant fins que sigui rossa. Hi aboquem el trinxat i, després de donar-li unes voltes, hi afegim la llet (millor calenta). La massa ha de quedar espessa i d'una peça. Val més posar poca llet i afegir-ne després si queda massa espès. Deixarem refredar la pasta i la tindrem unes hores a la nevera, farem boletes passades per farina i ou batut i les fregirem en oli força calent a poc a poc.

## Vegeu també

* Croquetes de bacallà
# Llibre de cuina/Receptes/Cua de rap farcida de gambes

La recepta cua de rap farcida de gambes de Palamós, és una variant de la cocció de cua de rap que es fa al forn i amb un farcit de gambes de Palamós.

## Ingredients

* 2 raps mitjans
* 18 gambes de Palamós: 12 per farcir els raps i 4 per decorar el plat
* 1 got de vi blanc
* 1 Ceba de Figueres
* 1,5 litres d'aigua mineral
* 2 pastanagues
* Oli de l'Empordà
* 1 fulla de farigola
* Sal
* 1 branca d'api
* Pebre negre
* 1 porro
* Julivert
* 6 Patates
* Ametlla trossejada

## Estris necessaris

Calen dos paelles, dos ganivets, un gastrònom, tres cassoles, una espumadora, un pelador, una sopera, un xino, una olla, una fusta de tallar, espàtula i una safata de forn.

## Preparació

Comencem obrint el rap, desespinar-lo i tallar-lo. Seguidament pelem les gambes i en reservem les restes per fer el fumet. Fem el fumet amb el cap i les espines de rap i les closques de les gambes. Pelem les patates i les tallem a rodanxes per daurar-les en una paella amb un rajolí d’oli. Les traspassem a una safata apte per al forn, les remullem amb el fumet de peix i ho fornegem a 200ºC uns 10-15 minuts. Salpebrem el rap, el farcim de gambes i el lliguem amb una mantellina. Finalment posar-lo sobre les patates remullat-lo amb l’oli de coure i el vi blanc, tot fornejat a 200ºC entre 20 i 25 minuts.

## Referències

Kabbaj, Oussama; Florido, Andrés. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Cuinat

El cuinat és un plat típic eivissenc de quaresma molt sa fet amb verdures i llegums. Es menja des de dijous Sant fins al diumenge de Pasqua i per això es prepara en abundància.
Els seus ingredients són:
* Faves pelades
* Guixes
* Bledes
* Verdura
* Alls
* Cebes
* Fulles d'herba-sana
* Nyora
* Oli, pebre i sal
* Pebrera vermella

## Recepta

Bullir les bledes,la verdura i les guixes que havíem posat en remull juntament amb les faves el dia abans. Un cop bullides les escorreu i tornau a afegir-hi aigua, les faves, els alls picats, cebes tendres i l'herba-sana. Trempau amb oli , sal, nyora picada i molta pebrera vermella i ho deixau coure a foc viu. Servir-ho ben calent i trempat amb oli i llimó si es vol.
Consell: si no trobau sa verdura ho podeu substituir per espinacs.
# Llibre de cuina/Receptes/Crisàlide de l'Empordà

La crisàlide de l'Empordà és botifarra dolça embolcallada amb poma de Girona amb crema de recuit de drap.

## Ingredients

* 7 botifarres dolçes
* 6 Pomes de Girona
* 2 Recuit de drap de Fonteta
* 2 ous
* 250 ml de nata muntada
* Canyella en pols
* Mantega
* Oli de l'Empordà

## Estris necessaris

Els estris que calen són una llescadora, una paella, una olla petita i paper de film

## Electrodomèstics

Cal una batedora per triturar i batre.

## Preparació
### Preparació massa interior

Per preparar la massa interior cal treure la tripa de la botifarra dolça i coure-la a la paella amb oli. Quan estigui una mica feta, afegiu la poma tallada a daus petits per acabar-ho de coure tot junt.

### Preparació recobriment

Primer talleu les pomes a làmines fines (5mm), fregiu-les amb una mica de mantega, i un cop cuites poseu-hi una mica de canyella. Es col·loquen les làmines de poma formant un rectangle damunt del paper de film. Agafeu una porció de la massa i poseu-la a sobre la base de poma. Finalment, cargoleu amb l'ajuda del paper de film.

### Preparació crema

Retireu la tripa de 3 botifarres i coueu-les a l'olla amb oli. Quan estigui una mica cuita, addicioneu els ous deixatats. Remeneu i poseu-hi el recuit de drap, perquè quedi tot ben lligat. Seguidament bateu en un bol gran fins que quedi ben fi. Finalment poseu la nata muntada fins que obtingueu una textura cremosa.

## Referències

Esteva, Irene; Payet, Meritxell. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Croquetes de bacallà
### Ingredients

* Ous.
* Farina.
* Oli.
* Bacallà esqueixat i dessalat.
* All i julivert.

### Preparació

Barregeu el bacallà amb un parell d'ous batuts, farina, all i julivert i feu les pilotes. Prepareu mentrestant una paella amb oli calent, on anireu fregint les pilotes. Aquest plat és per al dimecres de cendra o els dies de vigília.

### Vegeu també

* Croquetes de pollastre
# Llibre de cuina/Receptes/Croquetes de llagosta
### Ingredients

* 300 grs. de llagosta cuita.
* 1/2 ceba picada.
* 1 litre de llet.
* 4 cullerades grosses ben plenes de farina.
* 1 tassa d'esmorzar plena de pa ratllat.
* 1/2 litre d'oli o 150 grs. de llard.
* 3 cullerades grosses plenes de mantega o margarina.
* 2 ous crus.
* Sal.
* Pebre negre en pols.
* Nou moscada.

### Preparació

Prepararem la pasta de les croquetes, amb la ceba picada i fregida amb mantega i tirant-hi la farina i la llet calenta. Quan la pasta sigui consistent i no s'hi vegin grumolls, hi incorporarem la llagosta picada, sal, pebre i una mica de nou moscada i ratllada. La deixarem refredar en una plàtera i prepararem les croquetes fent-les de forma allargada i passant-les pels ous batuts i pel pa ratllat. Les fregirem en oli abundant i roent o bé en llard.
# Llibre de cuina/Receptes/Croquetes a l'estil de Calella
### Ingredients

* 12 filets molt prims de carn de vedella.
* 100 grs. de cansalada viada.
* 150 grs. de botifarra blanca.
* 2 ous durs.
* 50 grs. d'olives verdes sense pinyol.
* Julivert fresc.
* 1 ceba mitjana.
* 3 tomàquets mitjans.
* 1/2 litre d'oli.
* Sal.
* Aigua.

### Preparació

Prepararem els filets ben bé, cuidant que no tinguin tels ni nervis i els farcirem amb una picada feta amb la botifarra i la cansalada, ambdós picats, els ous durs, les olives i una mica de julivert, tot això ben picat i ben barrejat. Donarem als filets la forma de croquetes lligant-los o cosint-los. Els daurarem en una cassola amb l'oli calent, afegint-hi a continuació la ceba picada i els tomàquets pelats i picats. Les deixarem fer ben bé a foc lent, afegint-hi aigua freda si és necessària perquè no s'enganxin als fons de la cassola. Passada una mitja hora ho posarem en una plàtera, eliminant els fils i arruixant-ho amb la salsa pròpia. Les servirem calentes, podent-se guarnir amb tires fines de pebrot confitat o bé amb rodanxes d'ou dur.
# Llibre de cuina/Receptes/Croquetes de rap
### Ingredients

* 200 grs. de rap cru.
* 50 grs. de llard.
* 1 litre de llet.
* 4 cullerades grosses plenes de farina.
* 3 ous crus.
* 1 tassa d'esmorzar plena de pa ratllat.
* 1/2 litre d'oli.
* Aigua.
* Sal.
* 1 ceba mitjana.

### Preparació

Courem el rap en aigua que el cobreixi, amb sal. Un cop cuit el picarem i esbocinarem bé. Fregirem en una paella al foc i amb el llard, la ceba pelada i tallasa ben fina. Quan es comenci a daurar hi incorporarem el rap, la farina, una mica de sal i la llet calenta, remenant-ho fins que la pasta es desprengui una mica de la paella. Apartada del foc la col·locarem en un plat o plàtera, deixant-la refredar unes 2 hores. Les croquetes les farem donant-los la forma tradicional i arrebossant-les amb els outs batuts i el pa ratllat. Les fregirem en oli abundant i molt calent.
# Guia Linux Mint 9/Què més puc fer amb Mint

Linux Mint és un derivat d'Ubuntu (http://www.ubuntu.cat/), una de les distribucions més populars de Linux. Gairebé tot allò que es pot fer amb l'Ubuntu, també ho podreu fer amb Linux Mint. Aleshores, en podreu treure molt de profit de la Guia Ubuntu disponible a wikillibres: http://ca.wikibooks.org/wiki/Guia_Ubuntu/%C3%8Dndex_10.10
Alguns capítols interessants, per aprofitar amb Linux Mint, de la Guia Ubuntu són:
-Capítol Quart. http://ca.wikibooks.org/wiki/Guia_Ubuntu/Multim%C3%A8dia
Imagination, devede, audacity són programes que també us funcionaran amb Mint.
-Capítol sisè. Internet. Tot el programari d'aquest capítol el teniu disponible a Mint. L'única diferència que hi trobareu serà la localització dels programes al menú. Per exemple, si voleu utilitzar Firefox. A l'Ubuntu el teniu a Aplicacions - So i Vídeo, en canvi al Mint el teniu a Menu - So i Vídeo. ÉS un pèl diferent però no hi trobareu gaires dificultats per trobar un programa al Mint que a l'Ubuntu és en un lloc diferent.
-Capítol Setè. Jocs. El mateix que el capítol sisè. Tots funcionen amb Mint. Simplement al Mint són ubicats a Menú - Jocs, no a Aplicacions - Jocs.
De fet, qualsevol dubte plantejat amb Linux Mint, trobareu la resposta si cerqueu la consulta com si fos per l'Ubuntu.
# Guia Ubuntu

Aquesta guia està adreçada a tota persona que es vulgui iniciar en el sistema operatiu GNU/Linux, fàcilment i ràpidament. Està pensada per a l'usuari més novell, per això fa servir aplicacions gràfiques i intuïtives. Amb l'ajut d'aquesta guia, el lector podrà gaudir de tots els beneficis del programari lliure amb l'estabilitat i la potència de GNU/Linux d'una manera senzilla i lliure de virus. Llegiu-ne més... Tot i que la guia us servirà per qualsevol versió de l'Ubuntu, hi ha versions específiques per a aquestes edicions. Trieu la més propera a la vostra:
* Ubuntu 14.04 Trusty Tahr -
* Ubuntu MATE 14.04 LTS -
* Ubuntu 16.04 LTS Xenial Xerus -
* Mini Guia Ubuntu 17.10 -
* Ubuntu 18.04 LTS Bionic Beaver -
* Ubuntu Budgie 20.04 LTS -
* Ubuntu 22.04 LTS -
* Ubuntu 23.04 LTS -
* Ubuntu CINNAMON 24.04 -
Busqueu altres versions antigues de l'Ubuntu...
També podeu triar entre algunes versions d'aquests derivats:
* Kubuntu 12.04
* Xubuntu 11.04
* Ubuntu Studio
* Linux Mint
* Lubuntu 15.04
* Xubuntu 18.04 LTS 32/64bits
* Xubuntu 20.04 LTS Només_64bits
* KDE neon (Ubuntu 20.04 LTS based)
* Lubuntu 21.04
* Kubuntu 23.10
* Kubuntu 24.10
Altres guies programari GNU/Linux
* Jocs amb Ubuntu
* Ubuntu Mate edició RASPBERRY Pi
* Ubuntu Instal·lació Reduïda (treballa al núvol!)
* Feren OS
Fabricants o empreses que donen suport a Ubuntu
    Pcubuntu
    SLIMBOOK
    System76
    Tuxy
    VANTpc
    ZaReason
    TUXEDO computers
Informació del llibre :
El llibre Guia Ubuntu 10.04 en català.
{{mbox|image=Book_icoline.svg
Podeu descarregar una versió en PDF d'aquest llibre
[ [PDF ] [ Demana'n una còpia impresa ] [ Ajuda ]
# Guia Linux Mint 9/Nombres i noms de versions

Aquest manual cobreix la versió 9 de Linux Mint que té com a nom en clau “Isadora”.
Els números de versió i els noms en clau segueixen una lògica única a Linux Mint:
* Des de la versió 5, Linux Mint segueix un cicle de publicació de 6 mesos i fa servir un esquema de versió simplificat. El número de versió simplement s'incrementa cada 6 mesos.
* Si es fan revisions a alguna de les versions publicades (una mica com els Service Packs a Windows), el seu número de versió rep un increment de revisió menor. Per exemple, “5” esdevindria “5.1”.
* Els noms en clau a Linux Mint sempre són noms femenins acabats en “a”. Es segueix l'ordre alfabètic i la primera lletra del nom en clau correspon a l'índex del número de versió a l'alfabet.
Fins ara Linux Mint ha fet servir els següents noms en clau:
# Guia Linux Mint 9/On trobar ajuda

Els usuaris de Linux Mint us seran de gran ajuda i són generalment molt actius. Si teniu alguna pregunta o algun problema relacionat amb Linux Mint, hauríeu de poder trobar l'ajuda d'altres usuaris que hi ha online.
Primerament, assegureu-vos de registrar-vos als "Linux Mint Forums". Aquesta és la principal font on podreu trobar ajuda: http://www.linuxmint.com/forum (Hi ha varis fòrums per diferents temes, a Languages hi trobareu Spanish Forum)
Si preferiu xatejar amb altres usuaris, us podeu connectar a la sala IRC. Des de Linux Mint només cal executar l' "XChat-Gnome" des del menu. Si feu servir qualsevol altre sistema operatiu o un altre client IRC, assegureu-vos de connectar al servidor irc.spotchat.org i d'entrar al canal #linuxmint. Linux Mint fa servir els dipòsits d'Ubuntu i és completament compatible amb aquest, de forma que el 99% de les recursos, articles, tutorials i fins i tot el programari especific fet per a Ubuntu també servirà per a Linux Mint. Si no aconseguiu trobar ajudar en un tema concret per a Katya, proveu a buscar el mateix tema per a Ubuntu. Per exemple aquí: http://ca.wikibooks.org/wiki/Guia_Ubuntu
Nota: Ubuntu és un altre sistema operatiu basat en GNU/Linux. http://www.ubuntu.cat/
Nota: Un dipòsit és semblant a un servei online on el software es guarda i es posa a disposició del sistema operatiu, que pot instal·lar i actualitzar des d'aquest. La majoria de sistemes operatius basats en GNU/Linux fan servir dipòsits i connecten amb ells via HTTP o FTP per tal d'instal·lar i actualitzar no només el propi sistema operatiu sinó també totes les aplicacions de programari que en són compatibles.
Finalment, si sou incapaços de trobar cap tipus d'ajuda, o si voleu estar segurs que sempre teniu atenció de primera classe per part dels desenvolupadors, sempre podeu contractar suport tècnic professional des d'aquesta adreça: http://linuxmint.com/support.php
# Guia Mint Thunderbird
## Mozilla Thunderbird

Aquest és el programa de gestió de correu que ve instaŀlat per defecte al LinuxMint. És, sens dubte, un dels programes lliures més popular per a la gestió del correu. Hi ha versions tant per a Linux com per a Windows. Al menú "Preferits" del Mint hi teniu una icona d'accés directe.
Mozilla Thunderbird (anteriorment Minotaur) és un client de correu electrònic de la Fundació Mozilla. El seu objectiu és desenvolupar un Mozilla més lleuger i ràpid mitjançant l'extracció i redisseny del gestor de correu del Mozilla oficial. És multiplataforma, utilitza el llenguatge d'interfície XUL i és programari lliure.
Igual que el seu programa germà, Firefox, el 2011, es va llançar la versió 5 que s'ha inclòs el motor de renderitzat Gecko, el qual implementa estàndards web coincidint les versions de desenvolupament. A més, cada sis setmanes, s'actualitzarà la seva versió adoptat inicialment de Chrome.2
Una eina molt útil és el corrector ortogràfic. Tindreu tants idiomes disponibles com en tingueu instaŀlats al Suport d'idioma. Per iniciar el corrector, mentre esteu redactant un missatge, feu clic a la icona que hi diu Ortografia. Les paraules suposadament mal escrites quedaran marcades de color vermell. Si hi feu clic dret a sobre, obtindreu el suggeriment d'escriptura correcte; al menú emergent de correcció, també hi trobareu la pestanya Llengües on podreu triar l'idioma.
Si manteniu el Thunderbird obert i minimitzat mentre treballeu, en rebre un nou missatge, rebreu una notificació en una finestra emergent; i també canviarà el color del sobre de la barra superior de gris a blau.